|  |  |
| --- | --- |
| erb Šurany | **Mestské zastupiteľstvo Šurany**  **Komisia pre bezpečnosť a prácu s komunitami** |

**Číslo: 6/2019 - KPBaPK V Šuranoch 2.10.2019**

***Z Á P I S N I C A***

**napísaná z VI. r i a d n e j schôdzky Komisie pre bezpečnosť a prácu s komunitami Mestského zastupiteľstva v Šuranoch, ktorá sa konala dňa**

***2.októbra 2019, t. j. v stredu o 8.00 hodine***

***v malej zasadacej miestnosti Mestského úradu Šurany.***

**P r o g r a m :**

1. **Otvorenie.**
2. **Určenie overovateľa a zapisovateľa zápisnice.**
3. **Návrh Všeobecne záväzného nariadenia č. 8/2019 o tvorbe, údržbe a ochrane zelene a dodržiavaní čistoty a poriadku na území mesta.**

Predkladá: Pavol Bartovič, predseda Komisie pre bezpečnosť a prácu s komunitami.

1. **Uznesenie.**
2. **Diskusia.**
3. **Záver.**

*-2-*

***Z Á P I S N I C A***

napísaná **z VI. r i a d n e j** schôdzky Komisie pre bezpečnosť a prácu s komunitami Mestského zastupiteľstva v Šuranoch (ďalej len MsZ), konanej dňa **2.októbra 2019 o 8.00 hodine** v malej zasadacej miestnosti Mestského úradu Šurany.

***P R Í T O M N Í***

sú podpísaní na prezenčnej listine, ktorá tvorí súčasť tejto zápisnice a prikladá sa k nej.

***R O K O V A N I E***

1. **Otvorenie.**

Zasadnutie Komisie pre bezpečnosť a prácu s komunitami Mestského zastupiteľstva v Šuranoch otvoril a prítomných privítal predseda Komisie pre bezpečnosť a prácu s komunitami MsZ v Šuranoch pán Pavol Bartovič.

1. **Určenie overovateľa a zapisovateľa zápisnice.**

Za overovateľa zápisnice predsedajúci určil:

**Romana Frndu,** člena Komisie pre bezpečnosť a prácu s komunitami MsZ Šurany.

Za zapisovateľku zápisnice predsedajúci určil:

**Ing. Luciu Timekovú.**

**3. Návrh Všeobecne záväzného nariadenia č. 8/2019 o tvorbe, údržbe a ochrane zelene**

**a dodržiavaní čistoty a poriadku na území mesta.**

Predkladá: Pavol Bartovič, predseda Komisie pre bezpečnosť a prácu s komunitami.

Návrh VZN **nie** **je** pripojený k zápisnici.

Členovia komisie návrh **obdržali** elektronicky.

Pavol Bartovič, predseda Komisie pre bezpečnosť a prácu s komunitami predložil členom komisie návrh Všeobecne záväzného nariadenia č. 8/2019 (ďalej len VZN) o tvorbe, údržbe a ochrane zelene a dodržiavaní čistoty a poriadku na území mesta, ktorého spracovateľom je Matúš Tóth, člen Komisie pre bezpečnosť a prácu s komunitami.

Predsedajúci otvoril k tomuto bodu diskusiu.

*-3-*

Do diskusie sa prihlásil:

**Richard Kostolný**, náčelník Mestskej polície Šurany s nasledovnými pripomienkami:

* zapracovať do VZN pojem verejný poriadok a vymedziť čo obsahuje a zároveň doplniť pojmy ako miestna komunikácia, parkovisko, vlastník, nočný kľud (vyňať Šuriansky jarmok, hody, trhy, veľké športové a kultúrne podujatia na území mesta s povolením), detské ihriská, vodné prvky, vlastník, odpadová voda, verejná kanalizácia a žumpa, verejné prístupné miesto, žobranie, pyrotechnika, nakladanie s odpadmi, priestupok, vozidlo – OMV (osobné motorové vozidlo), NMV (nákladné motorové vozidlo), autobusy, traktory, prívesy a podobne, státie na území mesta v noci,
* doplniť pojem dlhodobo odstavených vozidiel o vozidlá, ktoré majú ale aj nemajú platnú STK a EK,
* doplniť vo VZN odseky, že na verejných priestranstvách je zakázané:
* spaľovať akýkoľvek odpad o vetu „ a iný materiál“
* vypaľovať trávu alebo iné porasty a voľne spaľovať lístie o vetu „konáre, burinu zo záhrady a pod.“
* jazdiť motorovými vozidlami po verejnej zeleni, chodníkoch a parkovať na nich s výnimkou dočasného povolenia alebo v súlade s osobitnými právnymi predpismi - upresniť akcie kedy to bude povolené, napr. v prípade dostihov a pod.,
* vykonávať činnosť, kde vzniká a šíri sa zápach, škodlivé plyny
* zhŕňať pozametané nečistoty na cestu, na chodník do verejnej zelene, kanálov (alebo to nechať na mieste..)“,
* doplniť a rozdeliť na úseky: verejný poriadok, nočný kľud, vozidlá (aj rušenie prevádzkou motorových vozidiel, napr. túrovaním alebo gumovaním a pod.), zeleň, čistenie chodníkov a komunikácií, vozidlá (vraky, dlhodobo stojace vozidlá, parkovanie vozidiel, parkoviská, spevnené plochy-údržba motorových vozidiel, znečisťovanie),
* vodné toky, odpady-upresniť kde, kedy, ako,
* doriešiť používanie pyrotechniky (Silvester, akcie v meste - svadby, okrúhle oslavy v prípade povolení od mesta), alkoholických nápojov (opäť vyňať jarmok, hody, trhy, veľké športové a kultúrne podujatia na území mesta, ktorí majú povolenie od mesta),
* spomenúť detské ihriská a parky (parkový poriadok a zákazy) - určiť priestor pre venčenie psov spolu s pokynmi pri vstupe a zároveň určiť zákaz vstupov so psom napr. na detské ihriská, parky, úrady, Tona, zdravotnícke zariadenia a pod.,
* spomenúť vo VZN stavebné a iné materiály (napr. štrk pred domom), aby bola zabezpečená zjazdnosť ciest a prechodnosť chodníkov, spoplatniť dlhodobé umiestnenie materiálu na verejnom priestranstve s určením doby a ceny, keď chce napr. občan využiť štrk aj po ukončení stavebných prác a je ochotný si zaplatiť za užívanie verejného priestranstva. Nakladanie a vykladanie tovaru na verejnom priestranstve, to zn. po ukončení zabezpečiť čistotu (odstrániť na vlastné náklady),
* dotknúť sa aj tém ako je odchyt psov, vyvesovanie plagátov, zákaz presunu vozidiel (napr. buldozérov) po vlastnej osi.

*-4-*

**Ing. Igor Bartovič**, podpredseda Komisie pre bezpečnosť a prácu s komunitami:

* poukázal na motivačnú stránku VZN a povinnosti mesta zabezpečiť nádoby na bioodpad,
* náhradná výsadba pri výrube stromov.

**Mgr. Michal Valach**, člen Komisie pre bezpečnosť a prácu s komunitami:

* rozdeliť VZN na 2 časti: časť A týkajúca sa verejnej zeleni a časť B verejného poriadku,
* riešiť vo VZN predovšetkým najčastejšie problémy týkajúce sa psov, znečisťovania prostredia a rušenia nočného kľudu,
* zabezpečiť možnosť novelizácie VZN na základe vzniknutých situácií.

Potom predsedajúci ukončil diskusiu a dal hlasovať.

**Záver:**

Komisia pre bezpečnosť a prácu s komunitami Mestského zastupiteľstva v Šuranoch hlasovaním: (**prítomní členovia Komisie pre bezpečnosť a prácu s komunitami: 7, za: 7, proti: 0, zdržal sa: 0, neprítomní: 2)** návrh Všeobecne záväzného nariadenia č. 8/2019 o tvorbe, údržbe a ochrane zelene a dodržiavaní čistoty a poriadku na území mesta nedoporučuje predložiť na prerokovanie a schválenie Mestskému zastupiteľstvu Šurany dňa 24.10.2019.

**4. Uznesenie.**

## U Z N E S E N I E číslo 6/2019-KPBaPK

**Návrh Všeobecne záväzného nariadenia č. 8/2019 o tvorbe, údržbe a ochrane zelene a dodržiavaní čistoty a poriadku na území mesta.**

**I.**

Komisia pre bezpečnosť a prácu s komunitami Mestského zastupiteľstva v Šuranoch **p r e r o k o v a l a „Návrh Všeobecne záväzného nariadenia č. 8/2019 o tvorbe, údržbe a ochrane zelene a dodržiavaní čistoty a poriadku na území mesta“** a tento

**n e d o p o r u č u j e**

**predložiť na prerokovanie a schválenie** Mestskému zastupiteľstvu Šurany dňa 24.10.2019.

*-5-*

**H l a s o v a n i e členov komisie:**

**Počet členov komisie: 9**

**Prítomní: 7**

**Za: 7 /**Pavol Bartovič, Ing. Igor Bartovič, Matúš Tóth, Roman Frnda, Ladislav Černák, Mgr. Michal Valach, Emil Brand/

**Proti: 0**

**Zdržal sa: 0**

**Nehlasoval: 0**

**Neprítomní: 2** / Miroslav Banda, Pavol Cvik/

**5. Diskusia.**

Všetci zúčastnení členovia komisie sa po diskusii k bodu č. 3 jednohlasne zhodli, že návrh Všeobecne záväzného nariadenia o tvorbe, údržbe a ochrane zelene a dodržiavaní čistoty a poriadku na území mesta sa bude postupne spracovávať na základe predložených pripomienok a až potom bude predložený na Mestskom zastupiteľstve.

**6. Záver.**

Predsedajúci Komisie pre bezpečnosť a prácu s komunitami Mestského zastupiteľstva v Šuranoch konštatoval, že program VI. riadnej schôdzky Komisie pre bezpečnosť a prácu s komunitami Mestského zastupiteľstva v Šuranoch bol vyčerpaný. Poďakoval sa prítomným za účasť a rokovanie komisie ukončil.

**Predseda:** Pavol Bartovič, v.r.

predseda Komisie pre bezpečnosť a prácu s komunitami Mestského zastupiteľstva v Šuranoch

**Overovateľ:** Roman Frnda, v.r.

člen Komisie pre bezpečnosť a prácu s komunitami Mestského zastupiteľstva v Šuranoch

**Zapisovateľka:** Ing. Lucia Timeková, v.r.